Jammer om te pla maar wat is die korrekte engels vir kapok? Groete Plato
Plato skryf: > Jammer om te pla maar wat is die korrekte engels vir kapok? Ek gaan probeer, sommer vir die aardigheid daarvan. ;-) Ek sou reken dat aangesien kapok nou nie juis 'n Afrikaanse woord is nie, maar 'n geleende Maleise woord (kapuk) om te dien as beskrywende woord vir sneeu, sal dit seker maar in orde wees om "snow" te gebruik? Ek het al gehoor dat die Inuit en Amerikaanse Indiane het vreeslik baie woorde om die verskillende tipes sneeu aan te dui, maar sovêr ek weet (en help my gerus reg), praat ons gewoonlik van sneeu/snow en verduidelik dan die tipe sneeu of kondisies met gewone adjektiewe soos "falling snow" of "drifting snow" of "soft snow" if "soos wat ons baie hier in die Suide kry "icy snow", en dan wil ek my doodlag as die weermanne praat van "ice pellets" en "snow pellets", as hulle eintlik "slush" bedoel. Weird...elkgeval.. O, en dan is daar die gewone woorde soos blizzard, powder, mogul, avalanche, sleet, slush, ice-needles, en so aan. Daar moet nog tonne ander wees, maar ek is nou voos gedink. Dit is erg warm buite op die oomblik, so dis nie so maklik om aan sneeu woorde te dink nie. ;-) In Engels kom dieselfde woord "kapok" ook voor, maar dan meer in die betekenis wat dit oorspronklik in Maleis gebruik was (fyn boomwol of so iets, soos hieronder aangehaal uit my woordeboek). ka·pok (ka'pok') n. A silky fiber obtained from the fruit of the silk-cotton tree and used for insulation and as padding in pillows, mattresses, and life preservers. en ook: kapok , name for a tropical tree of the family Bombacaceae (bombax family) and for the fiber (floss) obtained from the seeds in the ripened pods. The floss has been important in commerce since the 1890s. ens.
Snow - as jy van ligte sneeu praat. Daar is nie 'n Engelse ekwivalent nie. E "Plato" skryf in boodskap news:w5GdnQZmP7QcYW7dRVn-jg@is.co.za... > Jammer om te pla maar wat is die korrekte engels vir kapok? > > Groete > Plato
"Katryn" > > ... dan wil ek my doodlag as die > weermanne praat van "ice pellets" en "snow pellets", as hulle eintlik > "slush" bedoel. .. Hier in Kanada is "ice pellets" en "slush" darem regtig twee verskillende dinge. Ice pellets val uit die lug uit, slush vergader op die grond as die temperatuur baie na aan vriespunt is en die sneeu dus besig is om te smelt. ( Slush is baie gevaarlik om in te ry.) Gloudina
"Plato" skryf > Jammer om te pla maar wat is die korrekte engels vir kapok? Daar is ten minste drie verskillende betekenisse van "kapok." Watter een wil jy hê? ( 1) Een is van Maleisiese oorsprong en verwys na die materiaal wat sag en wit is en waarmee mense dinge kan opstop- byvoorbeeld 'n kapokkussing. (2) Die tweede betekenis kom ook van die Maleisiese woord af, dink ek. Dit word in SA gebruik ongeveer vir sneeu. Miskien het die slawe, as hulle sneeu op die berge van die Kaap gesien het, dit vergelyk met die wollerige wit kapok waarmee hulle bekend was in hulle tuislande. Maar ek kan nog nooit verstaan hoekom my pa byvoorbeeld altyd van kapok gepraat het, wanneer hy tog eintlik sneeu bedoel het. Ek dink egter dis 'n uitdrukking van die weste van SA. Sou Johannesburgers, die enkele kere wat dit daar gesneeu het, dit ook as kapok bestempel het? Sou die Voortrekkers in Natal, as hulle sneeu op die Drakensberge sien val het, dit ook as kapok bestempel het? Of is kapok 'n sekere soort sneeu, meer korrelrig, meer 'n mengsel van hael en sneeu, en nie gewone sagte sneeu nie? (3) Dan is daar ook die woord "kapok" soos in kapokhaan, kapokkie ens. Maar hier dink ek dit kom van die Frans "capon" en het niks met sneeu te doen nie. Gloudina
"@rogers.com" skryf: > "Katryn" > > > dan wil ek my doodlag as die >> weermanne praat van "ice pellets" en "snow pellets", as hulle eintlik >> "slush" bedoel. .. > > Hier in Kanada is "ice pellets" en "slush" darem regtig > twee verskillende dinge. Ag aarde - jy is natuurlik reg. Dit is twee verskillende dinge - selfs hier in Georgia. ;-) Ek het "sleet" bedoel. Ons kry wel baie ys en veral "sleet"- bedoelende so mengsel van reën, sneeu en fyn hael. Dit is dan wanneer hulle van die ice pellets en snow pellets praat.
Ek ken kapok as sneeu (natuurlik ook die ander twee betekenisse wat jy noem), maar soos in baie sagte, klein sneeuvlokkies wat val of sneeu wat baie los op die grond lê en nog nie gekompakteer het nie. In Engels dan bloot net "snow", dalk soos in "snowdrift". Ek het die 1ste keer in my lewe aan sneeu gevat toe ek goed oor die 40 was, op die Jungfraujoch in Switserland! Die Switsers kon dit nie glo nie. Ken julle 'n kapokboom? Ek dink in Engels is dit 'n cottonwood. Tongknoper: Kapokkie pak op, kapokkie pak af. Hoe vinnig kan jy dit REG sê en herhaal sonder om hopeloos verstrengel te raak? @rogers.com wrote: > Daar is ten minste drie verskillende betekenisse > van "kapok." Watter een wil jy hê? > (2) Die tweede betekenis kom ook van die > Maleisiese woord af, dink ek. Dit word > in SA gebruik ongeveer vir sneeu. Miskien -- _______ | OSCAR | |KNERSUS| |__&CO__|
"knersus" skryf > Ek ken kapok as sneeu (natuurlik ook die ander twee betekenisse wat jy > noem), maar soos in baie sagte, klein sneeuvlokkies wat val of sneeu wat > baie los op die grond lê en nog nie gekompakteer het nie. OK. Miskien is dit wat dit is. "Sagte klein sneeuvlokkies, sneeu wat baie los op die grond lê" en dus ook sneeu wat maklik wegsmelt. Miskien is dit wat my pa bedoel het. Maar my vraag is nog. Is dit nie 'n uitdrukking wat aan die westekant van SA gebruik word, en nie in die oostelike gebiede nie. Praat hulle in Johannesburg van kapok? Gloudina
"knersus" skryf Ek het die 1ste keer in my > lewe aan sneeu gevat toe ek goed oor die 40 was, op die Jungfraujoch in > Switserland! Die Switsers kon dit nie glo nie. Duidelik is jy nie 'n Matie nie, of nie 'n Matie wat die Pieke geklim het en nog sneeudrifsels daarbo aangetref het nie. Ek het aan my eerste sneeu geraak in die Tulbaghvallei. Ons was op 'n BTK toer in September, en het net van Ceres in die Tulbaghvallei afgesak, toe daar 'n ontydige koue front kom en die berge en voetheuwels wit sneeu. Ons kon toe nie verder ons toer voortsit nie, en moes die res van die week onder in die Tulbagh se sports- stadium op die sement uitkamp, totdat ons terug is Stellenbosch toe. Iemand met 'n kar het 'n klomp van ons tot by die sneeulyn geneem, en daar kon ek aan die sneeu raak. Ek het nounog 'n foto waar 'n paar van ons onder ons bene deur na die sneeuberge in die verte kyk. Gloudina
"Katryn" > Ons kry wel baie ys en veral "sleet"- bedoelende so mengsel van reën, > sneeu en fyn hael. Verlede Sondag het so 'n mengsel vir Edmonton in Alberta hier in Kanada getref. Dis nou in die middel van die somer. Een van ons kinders en sy gesin was daar vir 'n troue. Gelukkig was hulle buite die stad, by 'n opelugtroue, en was nie soseer geaffekteer deur die storm nie. Maar toe hulle na die stad terugry, toe is daar voethoë opdrifsels van hael en sneeu langs die paaie, en strate wat voete onder die water is. Die West Edmonton Mall, wat tot 'n ruk gelede die grootste mall in die wêreld was, moes ontruim word, want die waterpype kon nie al die water opneem nie. Ek moet sê ons het baie snaakse weer in Kanada hierdie somer. Gloudina